PATVIRTINTA

Vilniaus r. Šumsko pagrindinės mokyklos

direktoriaus 2018 m. gruodžio 31d.

įsakymu Nr. V-191

**VILNIAUS R. ŠUMSKO PAGRINDINĖS MOKYKLOS**

**MOKINIŲ ELGESIO TAISYKLĖS**

**I. BENDROJI DALIS**

1. Mokinio elgesio taisyklės (toliau - Taisyklės) nustato Vilniaus r. Šumsko pagrindinės mokyklos (toliau – Mokykla) mokinių elgesio taisykles mokykloje, jos teritorijoje ir prieigose, mokykloje vykstančiuose renginiuose bei mokyklos organizuojamuose renginiuose, kurie vyksta už mokyklos ribų, bei apibrėžia bendrąsias mokinių elgesio normas, mokinių skatinimą ir nuobaudas.
2. Taisyklės grindžiamos Lietuvos Respublikos švietimo įstatymu, Vaiko teisių konvencija, Lietuvos Respublikos švietimo, mokslo ir sporto ministerijos norminiais aktais bei kitais teisės aktais ir siekiant sukurti Mokykloje ir jos aplinkoje saugią, draugišką ir bendradarbiavimu pagrįstą atmosferą.

**II. MOKINIO TEISĖS**

1. Pagal savo gebėjimus ir poreikius mokytis mokykloje, savarankiškai mokytis ir gauti tinkamą išsilavinimą.
2. Mokinys turi teisę į saviraiškos laisvę, nekenkiant kitiems.
3. Mokytis savitarpio supratimu grįstoje, psichologiškai ir fiziškai saugioje aplinkoje, turėti higienos reikalavimus atitinkantį mokymosi krūvį, vietą ir aplinką.
4. Gauti informaciją apie švietimo programas, mokymosi formas.
5. Gauti psichologinę ir specialiąją pedagoginę, logopedinę, socialinę pedagoginę, informaciją apie savo pasiekimų vertinimą ir kt. su mokymuisi susijusią informaciją
6. Gauti informaciją apie savo mokymosi pasiekimų įvertinimą.
7. Atstovauti mokyklai olimpiadose, konkursuose, viktorinose, varžybose.
8. Dalyvauti Mokyklos savivaldoje ir Mokyklos organizuojamoje veikloje.
9. Įstatymų nustatyta tvarka ginti savo teises.
10. Burtis į vaikų ir jaunimo organizacijas, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;
11. Pagal savo galimybes ir gebėjimus atstovauti mokyklą olimpiadose, konkursuose, sporto varžybose ir kituose renginiuose;

**III. MOKINIO PAREIGOS**

**Mokymasis:**

1. Sudarius mokymosi sutartį, laikytis visų jos sąlygų, Mokyklos vidaus tvarką reglamentuojančių dokumentų reikalavimų.
2. Mokinys privalo stropiai mokytis, nevėluoti į pamokas,  laikytis mokinio elgesio normų, gerbti mokytojus ir kitus Mokyklos bendruomenės narius, nepažeisti jų teisių ir teisėtų interesų.
3. Mokytis pagal pradinio ir pagrindinio ugdymo programas iki 16 metų.
4. Į pamoką mokinys privalo atvykti atlikęs namų darbus, atsinešti visas tai pamokai reikalingas priemones.
5. Į pamokas privalo atvykti taip, kad po pirmo skambučio pasiektų klasę, kurioje vyks pamoka. Per pamoką išeiti iš klasės tik leidus mokytojui (ypatingu atveju).
6. Paltus ir striukes prieš pamokas nusirengti rūbinėje, esant poreikiui persiauti avalynę. Paltą ar striukę pakabinti konkrečioje klasei skirtoje vietoje.
7. Pamokos metu mokinys privalo laiku atlikti mokytojo paskirtas užduotis ir savo elgesiu netrukdyti mokytojui ir kitiems mokiniams.
8. Negalint dalyvauti kūno kultūros pamokoje, stebėti ją.
9. Pamokoje naudoti tik mokymo(si) procesui reikalingas priemones, po pamokos mokinys privalo palikti tvarkingą savo darbo vietą.
10. Prižiūrėti mokiniui skirtą darbo vietą klasėje. Radus sugadintą inventorių, tuoj pat pranešti klasės auklėtojui. Kitais atvejais už sugadintą inventorių atsako pats mokinys (sutvarko arba atlygina materialinę žalą).
11. Mokinys tausoja vadovėlius – aplenkia juos, neprirašinėja, neplėšo.
12. Atsakingai elgtis virtualioje erdvėje, gerbti savo ir kitų privatumą ir teises.
13. Mokinys negali savavališkai pasišalinti iš mokyklos teritorijos ugdymo proceso metu.
14. Išėjus iš mokyklos. Elgtis pagal visas saugaus elgesio taisykles ir saugiai grįžti į namus.
15. Laisvu nuo pamoku metu (pvz. laukiant mokyklinio autobuso reiso) draudžiama triukšmauti mokyklos koridoriuose, laisvą laiką galima leisti mokyklos kieme, bibliotekoje ar valgykloje.

**Mokinio elgesys:**

1. Mandagiai elgtis su Mokyklos bendruomenės nariais ir Mokyklos svečiais, sveikintis su Mokyklos darbuotojais, svečiais.
2. Tausoti ir saugoti Mokyklos ir bendruomenės narių turtą, kartu su tėvais /globėjais  atsakyti už tyčia sugadintą inventorių ir kitą turtą, bei atlyginti padarytą žalą.
3. Mandagiai elgtis valgykloje, ramiai stovėti eilėje ir nesistumdyti, valgyti prie stalo, pavalgius nusinešti indus, nemėtyti maisto ir nereikalauti jo iš kitų mokinių, prieš valgį ar po tualeto visuomet plauti rankas.
4. Pertraukų metu klasėse, koridoriuose, rūbinėje, bibliotekoje, valgykloje ir kitose Mokyklos patalpose bei Mokyklos kieme laikytis saugaus elgesio taisyklių:
   1. nešiukšlinti, nesimušti, nesityčioti, nesispjaudyti, nesistumdyti, nešokinėti nuo laiptų ar kitų aukštų daiktų, nebėgioti, netriukšmauti, nesėdėti ant palangių;
   2. koridoriuose ir klasėse draudžiama žaisti kamuoliu, spardyti sienas, trankyti ir spardyti duris;
   3. draudžiama žaisti pavojingų sveikatai žaidimus, mėtytis sniego gniūžtėmis ar kitais daiktais, šaudyti petardomis;
   4. draudžiama mokyklos patalpose naudotis sporto inventoriumi ne tam skirtose vietose.
   5. sporto aikštyne nelaipioti krepšinio stovais, turėklais;
   6. gerbti budinčius mokytojus ir vykdyti jų nurodymus;
   7. mokinys privalo taupiai naudoti elektros energiją, vandenį.
   8. draudžiama pertraukų metu išeiti iš Mokyklos teritorijos;
   9. visuomet elgtis saugiai ir atsakingai savo ir kitų atžvilgiu.
5. Palaikyti švarą ir tvarką Mokykloje bei jos teritorijoje: nešiukšlinti, šiukšles rūšiuoti, nespjaudyti, nelipdyti kramtomosios gumos ant stalų, kėdžių ir sienų, nepiešti ant Mokyklos inventoriaus ir sienų.
6. Rūpintis savo asmeninių daiktų saugumu, nepalikti vertingų daiktų be priežiūros.
7. Rastus daiktus turi perduoti mokyklos budinčiam mokytojui, administracijai.
8. Renginių/užsiėmimų metu gerbti save ir kitus, nevėluoti į juos, tausoti Mokyklos turtą ir inventorių, palaikyti tvarką ir švarą renginio /užsiėmimo vietoje, vykdyti renginio/užsiėmimo vadovų nurodymus.
9. Dalyvauti Vaiko gerovės komisijos posėdžiuose, jeigu mokinys yra pakviestas.
10. Iki kiekvienų metų rugsėjo 15 d. pasitikrinti sveikatą ir medicininę pažymą pristatyti klasės auklėtojui.
11. Atlikti socialinę – pilietinę veiklą.
12. Į mokyklinį autobusą įlipti ir išlipti tik jam sustojus, įlipti kultūringai, nesigrūsti, elgtis mandagiai paklusti vairuotojo nurodymams, netrukdyti jam važiuojant, gerbti kitus autobuso keleivius.
13. Viešose vietose elgtis mandagiai, kultūringai, garbingai atstovauti savo Mokyklai.

**Mokiniui draudžiama:**

1. Mokykloje ir jos teritorijoje arba už jos ribų tyčiotis, užgaulioti kitus, naudoti arba propaguoti psichologinį, fizinį smurtą, lytinę/rasinę/religinę nesantaiką, rūkyti ir vartoti alkoholinius, energetinius gėrimus, narkotines medžiagas, naudoti elektronines cigaretes, bei vartoti necenzūrinius žodžius ar gestus, taip pat draudžiama ateiti į Mokyklą ar jos teritoriją apsvaigus nuo alkoholio ir psichotropinių medžiagų.
2. Vagiliauti ir žaisti azartinius žaidimus (kortomis ir kita).
3. Pamokoje naudotis (bendrauti arba žaisti)  mobiliuoju telefonu ar kitais išmaniaisiais įrenginiais be mokytojo leidimo. Pamokų metu mobiliojo telefono garsas turi būti visada išjungtas, telefonu nekalbama su tėvais ar kitais asmenimis. Telefonu Mokyklos renginių metu naudotis draudžiama.
4. Mokinys privalo reaguoti į mokytojo prašymus, reikalavimus ir pastabas:
   1. jeigu pamokos metu, mokytojo prašymu mokinys telefoną/išmanųjį įrenginį ar kitą daiktą, kuriuo mokinys naudojasi be mokytojo leidimo, atiduoda geranoriškai, tai paimtas  telefonas ar kitas daiktas mokiniui grąžinamas pasibaigus pamokai;
   2. jeigu mokinys mokytojo reikalavimo nevykdo, mokytojas žodžiu informuoja klasės auklėtoją. Auklėtojas apie šį įvykį informuoja mokinio tėvus ir paprašo jų su mokiniu (vaiku) išsiaiškinti situaciją, ir apie pokalbio su vaiku  rezultatus pranešti auklėtojui.
5. Mokyklos patalpose ir teritorijoje filmuoti ar fotografuoti mokinių, mokytojų ar Mokyklos darbuotojų veiklą, ir viešinti jų atvaizdus ar platinti informaciją apie asmenį per masines informavimo priemones, socialinius tinklalapius internete negavus asmens leidimo. Išskyrus viešus Mokyklos renginius.
6. Pamokų metu valgyti, gerti gėrimus (išskyrus vandenį), kramtyti kramtomąją gumą.
7. Pamokų ir kitų užsiėmimų metu be mokytojo leidimo išeiti iš klasės, vaikščioti po Mokyklą, Mokiniui pažeidus šią taisyklę už mokinių saugumą ne Mokyklos teritorijoje atsako jo tėvai/globėjai.
8. Neštis pavojų sveikatai keliančius bei ugdymo procesui nereikalingus daiktus: šaunamuosius ginklus, dujų balionėlius, peilius, degtukus, žiebtuvėlius, sprogmenis ir kitas pirotechnikos priemones, cigaretes, elektronines cigaretes, narkotines medžiagas, alkoholinius gėrimus, švirkštus ir kt.
9. Mokyklos patalpose ir teritorijoje laistytis vandeniu ar kitais skysčiais.
10. Neštis sniegą ir mėtytis juo Mokyklos patalpose, kieme grubiai kitu atžvilgiu žaisti su sniegu.
11. Į Mokyklos patalpas vestis (ar neštis) gyvūnus (šunis, kates ir kt.), kviesti pašalinius asmenys.
12. Mokykliniame autobuse šiukšlinti, triukšmauti, stumdytis; gadinti autobuso įrangą; atidarinėti autobuso durų, vaikščioti važiuojant po autobuso saloną;
13. Niokoti mokykloje esančias gėles, gamtą aplink mokyklą (laužyti medžius, krūmus).

**IV. REIKALAVIMAI MOKINIO APRANGAI**

1. Mokinys privalo laikytis asmens higienos reikalavimų: mokykloje vilkėti švariais, tvarkingais, etiketo normas atitinkančiais drabužiais, patalpose draudžiama dėvėti striukes, kepures.
2. Kūno kultūros pamokoje vilkėti sportinę aprangą ir tam skirtą avalynę;
3. Mokykliniuose renginiuose mokinio aprangai taikomi visi anksčiau minėti reikalavimai.

**V. MOKINIO SKATINIMO PRIEMONĖS**

1. Mokinys skatinamas už labai gerą mokymąsi, lankomumą, laimėjimus bei pasiekimus įvairiuose olimpiadose, konkursuose, parodose, projektuose, sporto varžybose bei kituose renginiuose bei aktyvų dalyvavimą mokyklos, klasės savivaldoje.
2. Klasės auklėtojo paskatinimai:
   1. Viešas mokinio pagyrimas klasėje;
   2. Pagyrimas ir/ar padėka tėvams.
3. Mokyklos direktoriaus skatinimai (klasės auklėtojo, dalykų mokytojų ar kitų darbuotojų teikimu arba savo iniciatyva):
   1. Padėka, pareikšta direktoriaus įsakymu;
   2. Mokyklos Padėkos, Garbės raštas;
   3. Suvenyras, išvyka, ekskursija.

**VI. MOKINIO DRAUSMINIMO PRIEMONĖS**

1. Apie netinkamą mokinio elgesį (pažeidė mokinio elgesio taisykles, nereagavo į mokytojo pastabas) pamokos ar pertraukos metu, mokytojas informuoja administraciją ir klasės auklėtoją. Taip pat informuoja mokinio tėvus /globėjus.
2. Mokinys, nesilaikantis šių elgesio taisyklių, dalyko mokytojui, klasės auklėtojui, mokyklos administracijai arba socialiniam pedagogui rašo paaiškinimą.
3. Atsižvelgiant į mokinio elgesio taisyklių pažeidimų dažnumą ir kitas aplinkybes, mokiniams skiriamos drausminės nuobaudos:
   1. pastaba žodžiu (žodinį įspėjimą gali pareikšti klasės auklėtojas, mokytojai, techninis personalas, administracija ir t.t.);
   2. pastaba raštu (pastabą gali rašyti klasės auklėtojas, dalykų mokytojai);
   3. mokinio elgesys svarstomas Vaiko gerovės komisijos posėdyje (mokinys, kuris nuolatos pažeidinėja Mokinio elgesio taisykles kartu su tėvais/globėjais yra kviečiamas į Vaiko gerovės komisijos posėdį);

**VII. BAIGIAMOSIOS NUOSTATOS**

1. Su Mokinio elgesio taisyklėmis mokinius pasirašytinai supažindina klasės auklėtojas. Supažindini mimas su taisyklėmis fiksuojamas įrašais atitinkamuose dokumentuose.
2. Taisyklės gali būti keičiamos, papildomos, keičiantis įstatymams, keičiant Mokyklos darbo organizavimą.
3. Mokytojai pakartotinai supažindina mokinius ir mokinių tėvus su šiomis taisyklėmis, jei pastebi, kad mokiniai aplaidžiai laikosi jose reglamentuotų elgesio normų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_